Vjačeslavs Mitrohins
Vjačeslavs Mitrohins (dzimis 1953. gada 27. janvārī Liepājā) ir Latvijas ģitārists, komponists, aranžētājs un producents. 1972. gadā absolvējis Liepājas mūzikas vidusskolas vijoles klasi. Ģitāras spēli V. Mitrohins apguvis pašmācības ceļā. Liepājas rokgrupas Stroncijs-70 dibinātājs (1970—1972). Kopā ar grupu piedalījās festivālā "Liepājas dzintars 71" un "Liepājas dzintars 72", pēdējā no tiem atzīts par labāko soloģitāristu. Dienesta laikā armijā spēlējis Dobeles ansamblī "Sprīdītis" (vadītājs Vladimirs Plotkins).